stanford-oval/wikipedia huggingface dataset:
אופציה אסייתית
הערות שוליים

↑  Zhang J.E., 2003, Pricing continuously sampled Asian options with perturbation method, Journal of Futures Markets, 23 (6): 535
| ניירות ערך והשקעות בשוק ההון |
| --- | --- | --- |
| ניירות ערך הוניים | הון מניות • מניה • מניה רגילה • כתב אופציה • כתב זכויות • מניות הטבה • כתב זכויות • מניית בכורה • מניית שליטה • מניות באוצר • יחידת השתתפות • בעל מניות |  |
| ניירות ערך התחייבותיים | איגרת חוב (איגרת חוב קונצרנית • איגרת חוב ממשלתית • איגרת חוב מוניציפלית) • אג"ח אופציה |  |
| ניירות ערך אחרים | קרן נאמנות • קרן מחקה • תעודת סל • תעודת סל בחסר • קרן סל • נייר ערך המיר • המירות • אג"ח להמרה |  |
| קבוצות ניירות ערך | שטר הון • מניית בכורה |  |
| השקעות שאינן נייר ערך | מוצר מובנה • פיקדון • חיסכון • חשבון בנק • קרן הון סיכון • קרן גידור • קרן השקעות פרטיות • מימון המונים • הלוואת בעלים • קרן נדל"ן |  |
| חסכונות פנסיוניים | קופת גמל (קרן פנסיה • קרן השתלמות) • קופת גמל להשקעה • ביטוח מנהלים • קופת גמל בניהול אישי |  |
| נגזרים | אופציה • חוזה עתידי • אופציה אקזוטית (אופציה בינארית • אופציה אסייתית) • CDO • CDS • עסקת החלף |  |
| סחורות נפוצות | סחורה • זהב • כסף (יסוד) • נפט |  |
| מטבעות דיגיטליים | הצעת מטבע ראשונית • מטבע מבוזר • ביטקוין |  |
| ניתוח ניירות ערך | ניתוח טכני • מודל בלאק ושולס • בטא (מדד) • ארביטראז' • רווח למניה |  |
| בורסות מרכזיות | הבורסה לניירות ערך בתל אביב • נאסד"ק • הבורסה לניירות ערך בניו יורק • הבורסה לניירות ערך בלונדון • Euronext |  |
| מדדים מרכזיים | מדד תל אביב 35 • דאו ג'ונס • S&P 500 • FTSE • מדד נאסד"ק 100 |  |
| תאגידים | מיזוגים ורכישות • הערכת שווי • בדיקת נאותות • הצעת רכש • השתלטות עוינת • רכישה ממונפת • מנוף פיננסי • דיבידנד • מיזוג חברות • פירוק חברות • דיני תאגידים • שליטה |  |
| דוחות כספיים | יחסים פיננסיים • דו"ח כספי • רואה חשבון • תקן דיווח כספי בין-לאומי • תשקיף • הערת עסק חי |  |
| רגולציה וגופים רגולטוריים | רשות ניירות ערך • רשות שוק ההון, ביטוח וחיסכון • הפיקוח על הבנקים • חוק ניירות ערך • הוועדה לניירות ערך ולבורסות (ארצות הברית) • מועצה לפיקוח על הביקורת בחברות ציבוריות • פדרל ריזרב • חוק גלאס-סטיגל • רפורמת בכר • חוק החברות |  |
| היסטוריה | השפל הגדול • משבר הסאבפריים • משבר מניות הבנקים |  |
| תחומים אקדמיים קשורים | מימון • חשבונאות • כלכלה • מנהל עסקים |  |
| דירוג אשראי | דירוג אשראי • דירוג אג"ח • מודי'ס • סוכנות הדירוג פיץ' • סטנדרד אנד פורס |  |
| ערכים נוספים | הנפקה • ערך ריאלי וערך נקוב • הנפקה ראשונה לציבור • השוק הראשוני • השוק המשני • בנק השקעות • חיתום • רכישה עצמית • בורסה לניירות ערך • נייר ערך • ברוקר • דילר • חוזה הפרשים • מסלקת הבורסה • נייר ערך מגובה משכנתה • איגוח • עושה שוק • מעבר לדלפק • ספר הפקודות • מכירה בחסר • שורט סקוויז • קסטודיאן • שוק המעו"ף • בקדייטינג • מידע פנים • Dark Pool • הרצת מניות • ויסות שערי ניירות ערך • סיכון אשראי • נזילות פיננסית • EBITDA • אמות מידה פיננסיות • פירמידת שליטה • עקום התשואה • אזהרת רווח |  |
אה"מ אגממנון (1852)

ערך זה עוסק באוניית מלחמה בריטית שהושקה ב-1852. אם התכוונתם לאוניית קיטור מסחרית בריטית שהושקה ב-1865, ראו .
| --- | --- |
אה"מ "אגממנון" טוענת את כבל הטלגרף התת-ימי בגריניץ', איור ב-Illustrated London News, ‏1 באוגוסט 1857
אה"מ "אגממנון" טוענת את כבל הטלגרף התת-ימי בגריניץ', איור ב-Illustrated London News, ‏1 באוגוסט 1857
 תיאור כללי
 סוג אונייה:  אוניית-מערכה, קיטור ומפרשים
 צי:   הצי המלכותי הבריטי
 ציוני דרך עיקריים
 מספנה:  מספנת הצי בווּליץ'
 הוזמנה:  1849
 מחיר:  £141,299
 הושקה:  22 במאי 1852
 תקופת הפעילות:  1853–1862 (כ־9 שנים)
 אחריתה:  נמכרה לגריטה ב-1870
 מידות
 הֶדְחֶק:  4,614 טון
 תפוסה:  45/94 3,074  טון מידת התפוסה הבריטית הישנה
 אורך:  אורך כללי: "230-3 רגל (70.2 מ') אורך השדרית: "193-3 רגל (58.9 מ')
 רוחב:  55-4 רגל (16.9 מ')
 שוקע:  שוקע קדמי: "22-8 רגל (6.9 מ'); שוקע אחורי: "23-11 רגל (7.3 מ')
 נתונים טכניים
 מהירות:  11.2 קשרים (20.8 קמ"ש) במנוע הקיטור
 גודל הצוות:  860 איש
 מספר תרנים:  3
 גובה התרנים:  קדמי 61 רגל (19 מ'), ראשי 67 רגל (20 מ'), אחורי "6–51 רגל (15.7 מ')
 סוג המעטה:  מעטה רוחבי שלם
 הנעה:  מנוע קיטור בהספק נומינלי של 600 כוחות סוס והספק אינדיקטורי של 2,268 כוחות סוס מתוצרת John Penn & Sons.
 צורת הנעה:  מדחף
 אמצעי לחימה
 חימוש:  91 תותחים נטעני-לוע וחלקי-קדח: • 34 תותחי 8 אינץ' (65 cwt) על סיפון התותחים התחתון  • 34 תותחי 32 ליטראות (56 cwt) על סיפון התותחים הראשי  • 22 תותחי 32 ליטראות (45 cwt) ותותח אחד של 68 ליטראות (95 cwt) על הסיפון העליון.
אה"מ אגממנון (באנגלית: HMS Agamemnon) הייתה אוניית-מערכה בריטית עשויה עץ, נושאת 91 תותחים ומונעת על ידי מדחף ומפרשים גם יחד, שהושקה ב-1852. ב-1857 הוסבה לאוניית כֶּבֶל (אנ'). עיקר פרסומה הוא על הנחת כבל הטלגרף הטרנס-אטלנטי (אנ') הראשון ב-1858 יחד עם אוניית הצי האמריקאי "ניאגרה" (אנ').
מבנה האונייה ותיאורה

"אגממנון" נבנתה כמענה לאוניות המערכה החדשניות מדגם "נפוליאון" (אנ') שהשיק הצי הצרפתי ב-1850. היא אוניית המערכה הראשונה של הצי הבריטי שתוכננה מלכתחילה להיות אוניית קיטור ומפרשים, להבדיל מאוניות אחרות בצי שמנוע הקיטור והמדחף הותקנו בהן לאחר השקתן או במהלך הבנייה. מעטה המפרשים היה רוחבי שלם, כמו באוניות-הקו של תקופתה: שלושה תרנים ועל כל אחד מהם שלושה מפרשים רוחביים – תחתי, עילי ועלעילי. את רוב דרכה בים עשתה האונייה במפרשים, משום שמנועי הקיטור של אותם זמנים היו בעלי נצילות נמוכה ותצרוכת הפחם שלהם גדולה. היא נקראה "אגממנון" על שם מלך מיקנה במיתולוגיה היוונית, שעמד בראש חילות היוונים במלחמת טרויה.
חימושה של "אגממנון" כלל 91 תותחים נטעני-לוע וחלקי-קדח שסודרו לאורך שני סיפוני התותחים, כמקובל באוניות הקו מתקופת המפרשים.
קורות שירותה

"אגממנון" הוצבה בצי הים התיכון ושרתה במלחמת קרים כאוניית הדגל של סגן-אדמירל אדמונד לאיונס. ב-17 באוקטובר 1854 השתתפה בהרעשת סבסטופול במהלך המצור על העיר (אנ'). בסערה הגדולה של שנת 1854 בים השחור (אנ') הוטלה לחוף הרוסי. היא השתתפה בהרעשת מבצר קינבורן בשפך הדנייפר ב-1855 (אנ').
ב-1857 הוסבה לאוניית כבל (cable ship), בשירותה של Atlantic Telegraph Company, והותקן בה מקום לכבל טלגרף תת-ימי במשקל 1250 טון. הניסיון הראשון להניח את הכבל הטרנס-אטלנטי נכשל, אבל המלאכה התחדשה שנה אחר כך. ב-29 ביולי 1858, באמצע האוקיינוס האטלנטי, השלימו "אגממנון" ואוניית הצי האמריקאי "ניאגרה" את חיבור הכבל.
לקריאה נוספת

Lambert, A. (1984). Battleships in Transition, the Creation of the Steam Battlefleet, 1815–1860. London, Conway Maritime Press.
Parkes, O. (1990). British Battleships. Annapolis, Naval Institute Press.
Winfield, R. and Lyon, D. (2004). The Sail and Steam Navy List: All the Ships of the Royal Navy 1815–1889. London, Chatham Publishing.
הערות שוליים

1 2  "אוניית מערכה" (battle ship) היה בתקופת המעבר ממפרשים לקיטור כינוייה של אוניית מלחמה עשויה עץ, גדולת־ממדים וכבדת־חימוש, שהונעה על ידי מנוע קיטור שסובב מדחף ובנוסף להם מעטה מפרשים רוחביים שלם (full rigged ship). היא הייתה יורשתה של אוניית הקו (ship of the line, line of battle ship), ונועדה כמוה ליטול חלק בקרבות בין ציים. לימים קיבל המונח "אוניית מערכה" משמעות חדשה.
↑  הספק נומינלי (nominal horsepower) הוא ההספק התאורטי שמפתח מנוע קיטור כשהוא פועל בלחץ קיטור סטנדרטי של 7 ליברות לאינץ' מרובע ולא בלחץ הקיטור הממשי השורר בצילינדר שלו. פרמטר זה שימש לאומדן ההספק של מנועי הקיטור.
↑  הספק אינדיקטורי (indicated horsepower) הוא ההספק "ברוטו" של המנוע, המחושב על פי הלחץ והנפח המשתנים של הקיטור בצילינדר בזמן עבודת המנוע. נתונים אלה נמדדים באמצעות מכשיר הנקרא "אינדיקטור", ומכאן השם.(אנ')
1 2 3  Parkes (1990).
↑  Clowes, L. The Royal Navy: A history from the earliest times to the present.. Vol. 6. London, S. Low, Marston & Co., 1897. pp. 411-412.
↑  "The Gale in the Black Sea". The Times. No. 21912. London. 30 November 1854. col A, p. 7.
↑  "Launch of H.M.S. Agamemnon 90 Guns, at Woolwich Dockyard, May 22nd 1852". Royal Museums Greenwich. Retrieved 4 January 2022.
אוטו היינריך, הנסיך הבוחר מפפאלץ

אוטו היינריך, הנסיך הבוחר מפפאלץ (בגרמנית: Ottheinrich. von der Pfalz; ‏10 באפריל 1502 - 12 בפברואר 1559), היה הנסיך הבוחר מפפאלץ בין השנים 1556–1559.
ביוגרפיה

אוטו היינריך נולד ב-10 באפריל 1502 באמברג, לרופרכט מפפאלץ, בישוף פרייזינג ולאליזבת מבוואריה, בתם של גאורג, דוכס בוואריה וידוויגה יגלו, דוכסית בוואריה. בשנת 1503 מת סבו גאורג, דוכס בוואריה ללא בנים, ובעקבות כך פרצה מלחמת לנדסהוט בין אביו רופרכט מפפאלץ, בישוף פרייזינג לאלברכט הרביעי, דוכס בוואריה, ובסיומה קיבל אלברכט הרביעי את דוכסות בוואריה-לנדסהוט, ואילו אוטו היינריך קיבל חלק קטן ממנה שהפך לרוזנות פפאלץ-נויבורג.
ב-16 באוקטובר 1529 התחתן אוטו היינריך עם סוזנה מבוואריה, בתם של אלברכט הרביעי, דוכס בוואריה וקוניגונדה מאוסטריה, ואלמנתו של קזימיר, מרקיז ברנדנבורג-ביירוית, אך לא היו להם ילדים. אוטו היינריך הרחיב מאוד את טירת נויבורג, ובעקבות השיפוצים היקרים וכמה עימותים שהיו לו הגיע כמעט לידי פשיטת רגל. בספטמבר 1546 נכבשה נויבורג על ידי כוחותיו של קרל החמישי, קיסר האימפריה הרומית הקדושה במהלך המלחמה השמלקלדית, בעקבות תמיכתו של אוטו היינריך בברית שמלקלדן, ולאחר שלום פסאו הוחזר אוטו היינריך לשלטונו. בשנות ה-50 של המאה ה-16 הקים אוטו היינריך את הספרייה הפלטינית. בשנת 1556 מת דודו פרידריך השני, הנסיך הבוחר מפפאלץ, ואוטו היינריך עלה לשלטון במקומו.
ב-12 בפברואר 1559 מת אוטו היינריך בהיידלברג, ודודנו פרידריך השני, רוזן פפאלץ-זימרן עלה לשלטון במקומו.
אוסטריה באירוויזיון 1962

אוסטריה באירוויזיון 1962 השתתפה עם השיר "Nur in der Wiener Luft", שבוצע על ידי הזמרת האוסטרית אלאונורה שוורץ. זו הייתה השתתפות השישית של אוסטריה בתחרות הזמר של האירוויזיון.
לפני האירוויזיון

רשות השידור האוסטרית בחרה באופן פנימי את שוורץ לייצוג המדינה. כשבוע לאחר חשיפת הנציגה, חשפה רשות השידור את השיר האוסטרי לאירוויזיון 1962, "Nur in der Wiener Luft", שנכתב על ידי ברונו אוהר, שנבחר גם למנצח על השיר.
באירוויזיון

ב-18 במרץ 1962 בוצע השיר על ידי שוורץ באירוויזיון. שוורץ שובצה רביעית בסדר ההופעות, לפני דנמרק ואחרי ספרד. השיר הגיע למקום ה-15 והאחרון, עם 0 נקודות, יחד עם בלגיה, הולנד וספרד. זו הייתה הפעם הראשונה בהיסטוריית התחרות בה מדינה אינה זוכה לנקודות.
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
3 נקודות:  מונקו
2 נקודות:  צרפת
נקודה אחת:  לוקסמבורג
סך הכל: 3 מדינות
הערות שוליים

↑  Eurovision 1962 Results: Voting & Points
אופרטור ליניארי חסום

באנליזה פונקציונלית (ענף במתמטיקה), אופרטור ליניארי חסום הוא אופרטור ליניארי בין מרחבים נורמים X ו-Y, המעביר את כדור היחידה של X לקבוצה חסומה ב-Y. אופרטור ליניארי הוא חסום אם ורק אם הוא רציף.
אופרטור חסום מעביר כל קבוצה חסומה לקבוצה חסומה.
אופרטור  \ T:X\rightarrow Y הוא חסום אם קיים M כך ש-  \ \|Tx\|\leq M\|x\| לכל  \ x\in X. תנאי זה מאפשר להגדיר את הנורמה של אופרטור לפי חסום  \ \|T\|=\sup _{x\neq 0}{\frac {\|Tx\|}{\|x\|}}, ואז  \ \|Tx\|\leq \|T\|\cdot \|x\|. הגדרה שקולה לנורמה של אופרטור היא הסופרמום של נורמת האופרטור על כדור היחידה של X, כלומר  \ \|T\|=\sup _{\|x\|=1}{\|Tx\|}.
האוסף  \ B(H) של אופרטורים חסומים על מרחב הילברט H הוא אלגברת פון נוימן (שאינה בהכרח רגולרית). הנורמה של אופרטורים שהוגדרה לעיל הופכת את  \ B(H) לאלגברת בנך.
אופרטור קומפקטי

באנליזה פונקציונלית (ענף במתמטיקה), אופרטור קומפקטי הוא אופרטור ליניארי L בין מרחבי בנך X ו-Y  המעתיק כל תת-קבוצה חסומה ב-X לתת-קבוצה חסומה יחסית (במילים אחרות, שהסגור שלה קומפקטי) ב-Y.
אופרטור קומפקטי הוא בהכרח חסום ולכן רציף.
המקור של תורת האופרטורים הקומפקטיים הוא בתורת המשוואות האינטגרליות, שבה אופרטורים אינטגרליים הן דוגמאות קונקרטיות של אופרטורים קומפקטיים.
משוואת פרידהולם טיפוסית משרה אופרטור קומפקטי K של מרחבי פונקציות. תכונת הקומפקטיות מתקבלת מרציפות במידה שווה. שיטת הקירוב על ידי אופרטורים בעלי דרגה סופית היא הבסיס של פתרון נומרי של משוואות כאלה. הרעיון המופשט של אופרטור פרידהולם נגזר מקשר זה.
כל אופרטור ליניארי עם דרגה סופית הוא קומפקטי.
אופרטור ליניארי הוא קומפקטי אם ורק אם התמונה של כל סדרה חסומה מכילה תת-סדרה מתכנסת.
אוטו החמישי, דוכס בוואריה

אוטו החמישי, דוכס בוואריה (בגרמנית: Otto V. von Bayern; ‏1340 - 15 בנובמבר 1379), היה דוכס בוואריה העליונה, ולאחר מכן מרקיז ונסיך בוחר בברנדנבורג.
ביוגרפיה

אוטו נולד בשנת 1340, ללודוויג הרביעי, קיסר האימפריה הרומית הקדושה ולמרגרט השנייה, רוזנת אנו, בתם של וילם הראשון, רוזן אנו וז'אן מוולואה, רוזנת אנו.
בשנת 1340 איחד אביו לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אמו מרגרט השנייה, רוזנת אנו ברוזנויות אנו הולנד וזילנד. לאחר מות אביו בשנת 1347 שלטו אוטו ואחיו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין האחים, לבוואריה העליונה ובוואריה התחתונה, ואוטו יחד עם אחיו לודוויג החמישי, דוכס בוואריה ולודוויג השישי, דוכס בוואריה קיבלו את בוואריה העליונה.
בדצמבר 1351 קיבל אוטו יחד עם אחיו לודוויג השישי, דוכס בוואריה את מרקיזות ברנדנבורג מאחיהם לודוויג החמישי, דוכס בוואריה, בתמורה לשליטתו בבוואריה העליונה לבדו. לודוויג ואוטו נאלצו להתמודד עם וולדמאר המתחזה שטען לזכותו על ברנדנבורג, ואף נתמך על ידי קרל הרביעי, קיסר האימפריה הרומית הקדושה, עד לשנת 1354 שבה אישר קרל הרביעי את שלטונם של לודוויג ואוטו. בשנת 1356 העניק קרל הרביעי ללודוויג ולאוטו בבולת הזהב, את התואר נסיך בוחר.
בשנת 1357 מתה אשתו קונגונדה מפולין ללא ילדים, ולאחר מותה התחתן לודוויג עם אינגבורג ממקלנבורג-שוורין, בתם של אלברכט השני, דוכס מקלנבורג ואופמיה משוודיה, אך גם ממנה לא היו לו ילדים.
בשנת 1364 הבטיחו אוטו ואחיו לודוויג השישי, דוכס בוואריה את נסיכות הבוחר מברנדנבורג לקרל הרביעי, קיסר האימפריה הרומית הקדושה, כנקמה על כך שאחיהם שטפן השני, דוכס בוואריה נלחם בהם. ב-17 במאי 1365 מת אחיו לודוויג השישי, דוכס בוואריה, ואוטו נשאר כשליט יחיד בברנדנבורג. ב-19 במרץ 1366 התחתן אוטו עם קתרינה מבוהמיה, בתם של קרל הרביעי, קיסר האימפריה הרומית הקדושה ובלאנש מוולואה, ואלמנתו של רודולף הרביעי, דוכס אוסטריה, אך לא נולדו לו ילדים ממנה.
בשנת 1371 הדיח קרל הרביעי את אוטו, לאחר שאוטו הזניח את ענייני השלטון, ובשנת 1373 ויתר אוטו באופן רשמי על שלטונו לאחר שפוצה בסכום כספי גדול. לאחר הדחתו התגורר אוטו בבוואריה בנחלת אחיו שטפן השני, דוכס בוואריה, וב-15 בנובמבר 1379 מת אוטו בטירת וולפשטיין על האיסר.
אוסטריה באירוויזיון 1961

אוסטריה באירוויזיון 1961 השתתפה עם השיר "Sehnsucht", שבוצע על ידי הזמר היווני ג'ימי מקוליס. זו הייתה השתתפות החמישית של אוסטריה בתחרות הזמר של האירוויזיון.
לפני האירוויזיון

רשות השידור האוסטרית בחרה באופן פנימי את מקוליס לייצוג המדינה. כשבוע לאחר חשיפת הנציג, רשות השידור חשפה את השיר האוסטרי לאירוויזיון 1961, "Sehnsucht", שנכתב על ידי ליאופולד אנדרייביץ'. רשות השידור האוסטרית בחרה את פרנק פורסל למנצח על השיר.
באירוויזיון

ב-18 במרץ 1961 בוצע השיר על ידי מקוליס באירוויזיון. מקוליס שובץ שלישי בסדר ההופעות, לפני פינלנד ואחרי מונקו. השיר הגיע למקום ה-15 והאחרון, ביחד עם הנציג הבלגי.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 10 נקודות |  | 0 נקודות |
| 9 נקודות |  | 0 נקודות |
| 8 נקודות |  | 0 נקודות |
| 7 נקודות |  | 0 נקודות |
| 6 נקודות |  | 0 נקודות |
| 5 נקודות |  | 0 נקודות |
| 4 נקודות |  | 0 נקודות |
| 3 נקודות |  | 0 נקודות |
| 2 נקודות |  | 0 נקודות |
| נקודה אחת |  הממלכה המאוחדת | נקודה אחת |
| סך הכל | 1 מדינות | נקודה אחת |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות:  לוקסמבורג
3 נקודות:  יוגוסלביה
2 נקודות:  שווייץ
נקודה אחת:  גרמניה
סך הכל: 4 מדינות
הערות שוליים

↑  ESC History 1961
↑  Eurovision 1961 Results: Voting & Points
אוטו היינריך, רוזן פפאלץ-זולצבאך

| --- | --- |

 לידה:  22 ביולי 1556 אמברג, הרפובליקה הפדרלית של גרמניה 
 פטירה:  29 באוגוסט 1604 (בגיל 48) זולצבאך-רוזנברג, הרפובליקה הפדרלית של גרמניה 
 מדינה:  גרמניה 
 מקום קבורה:  סנט מרטין 
 בן או בת זוג:  Dorothea Maria of Württemberg (25 בנובמבר 1582–29 באוגוסט 1604) 
 
אוטו היינריך, רוזן פפאלץ-זולצבאך (בגרמנית: Otto Heinrich von Pfalz-Sulzbach;‏ 22 ביולי 1556 – 29 באוגוסט 1604) היה רוזן פפאלץ-זולצבאך מ-1569 עד 1604.
ביוגרפיה

אוטו היינריך נולד באמברג ב-22 ביולי 1556 כאחד מחמשת בניו של וולפגנג, רוזן פפאלץ-צווייבריקן. לאחר מות אביו בשנת 1569, אדמותיו חולקו בין אוטו היינריך לבין ארבעת אחיו – אוטו היינריך קיבל את השטח סביב זולצבאך-רוזנברג. אוטו היינריך מת בזולצבאך ב-29 באוגוסט 1604 ונקבר בלאוינגן. ללא בנים ששרדו, ירש את פפאלץ-זולצבאך אחיו פיליפ לודוויג מפפאלץ-נויבורג.
משפחתו

אוטו היינריך התחתן ב-25 בנובמבר 1582 עם דורותיאה מריה מווירטמברג, בתו של כריסטוף, דוכס וירטמברג, ונולדו להם הילדים הבאים:
לודוויג (6 בינואר (1584–12 במרץ 1584)
אנה אליזבת (19 בינואר 1585–18 באפריל 1585)
גאורג פרידריך (15 במרץ 1587–25 באפריל 1587)
דורותיאה סופיה (10 במרץ 1588–24 בספטמבר 1607)
סבינה (25 בפברואר 1589–1 בספטמבר 1645), התחתנה ב-1625 עם הברון גאורג פון ורטנברג.
אוטו ג'ורג' (9 באפריל 1590–20 במאי 1590)
סוזנה (6 ביוני 1591–21 בפברואר 1661), התחתנה בשנת 1613 עם גאורג יוהאן השני, רוזן פפאלץ-לוצלשטיין-גוטנברג.
מריה אליזבת (5 באפריל 1593–23 בפברואר 1594)
אנה זיבילה (10 במאי 1594–10 בדצמבר 1594)
אנה סופיה (6 בדצמבר 1595–21 באפריל 1596)
מגדלנה סבינה (6 בדצמבר 1595–18 בפברואר 1596)
דורותיאה אורסולה (2 בספטמבר 1597–25 במרץ 1598)
פרידריך כריסטיאן (19 בינואר 1600–25 במרץ 1600)
אופרת מילוט

המערכה השלישית באופרה פידליו מאת בטהובן כפי שהוצגה בתיאטר ליריק בשנת 1860
אופרת מילוט הוא מונח המתאר סוג של אופרה שהיה פופולרי במאה ה-19. אופרות אלו עסקו בדרך כלל בהצלת הגיבור או הגיבורה הראשיים מסכנה כלשהי, בדרך כלל ממצב של מאסר או כליאה.
סגנון זה הפך פופולרי בצרפת בתקופת המהפכה הצרפתית, אז עסקו אופרות רבות מסוג זה בהצלתו של אסיר פוליטי.
אחת הדוגמאות הידועות ביותר לאופרת מילוט היא "פידליו" מאת בטהובן, בה מתחפשת הגיבורה לגבר על מנת לחלץ את אהובה מכלאו. דוגמאות מפורסמות אחרות הן "החטיפה מן ההרמון" (מוצרט) ו"שתי היממות" (כרוביני).
אופרות מילוט נודעו בסגנונן המוזיקלי הדרמטי ובתיאורי רגשות עוצמתיים. בכך השפיעו על האופרה הגרמנית הרומנטית ועל יוצרים כגון קרל מריה פון ובר, ודרכו על ריכרד וגנר.
אולה סולבאקן

אולה סלבאג סולבאקן (בנורווגית: Ola Selvaag Solbakken; נולד ב-7 בספטמבר 1998 במלהוס שבנורווגיה) הוא כדורגלן נורווגי המשחק בעמדת קשר הכנף באמפולי ובנבחרת נורווגיה.
קריירת מועדונים

סולבאקן גדל במחלקות הנוער של מלהוס ורוזנבורג. הוא החל את הקריירה המקצוענית שלו ברנהיים במסגרת ליגת העל הנורווגית, במדיה ערך 37 הופעות ליגה והבקיע ארבעה שערים.
קריירת מועדונים > בודה/גלימט

ב-18 בדצמבר 2019 חתם סולבאקן על חוזה לשתי עונות בבודה/גלימט מליגת העל הנורווגית. הוא שיחק במועדון במשך שלוש עונות, בהן ערך 63 הופעות ליגה והבקיע 13 שערים, וזכה בשתי אליפויות נורווגיה.
קריירת מועדונים > רומא

ב-23 בנובמבר 2022 חתם סולבאקן על חוזה לארבע עונות וחצי ברומא מהסרייה א', שיחל ב-2 בינואר 2023, עם תום חוזהו בבודה/גלימט.
קריירת מועדונים > אולימפיאקוס ויפן

ב-1 בספטמבר 2023 הושאל סולבאקן לאולימפיאקוס לעונה אחת. במדי הקבוצה ערך 5 הופעות ליגה. בינואר 2024 הושאל לאוראווה רד דיימונדס היפנית עד לסוף העונה. ב-14 באוגוסט 2024 הושאל לאמפולי לעונה אחת.
קריירה בינלאומית

ב-13 בנובמבר 2021 ערך סולבאקן את הופעת הבכורה שלו בנבחרת נורווגיה, בתיקו 0-0 נגד נבחרת לטביה במסגרת מוקדמות מונדיאל 2022.
תארים

אליפות נורווגיה (2): 2020, 2021
סטטיסטיקת קריירה

נכון ל-21 בינואר 2023
| מועדון | עונה | ליגה | ליגה> הופעות | ליגה> שערים | אירופה> הופעות | אירופה> שערים | גביע> הופעות | גביע> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- |
| רנהיים | 2018 | ליגת העל הנורווגית | 11 | 0 | 0 | 0 | 0 | 0 | 11 | 0 |
| רנהיים | 2019 | ליגת העל הנורווגית | 26 | 4 | 0 | 0 | 3 | 2 | 29 | 6 |
| רנהיים | סה"כ | סה"כ | 37 | 4 | 0 | 0 | 3 | 2 | 40 | 6 |
| בודה/גלימט | 2020 | ליגת העל הנורווגית | 22 | 3 | 2 | 0 | 0 | 0 | 24 | 3 |
| בודה/גלימט | 2021 | ליגת העל הנורווגית | 26 | 6 | 2 | 0 | 0 | 0 | 28 | 6 |
| בודה/גלימט | 2022 | ליגת העל הנורווגית | 15 | 4 | 16 | 7 | 0 | 0 | 31 | 11 |
| בודה/גלימט | סה"כ | סה"כ | 63 | 13 | 20 | 7 | 0 | 0 | 83 | 20 |
| רומא | 2022/2023 | סרייה א | 1 | 0 | 0 | 0 | 0 | 0 | 1 | 0 |
| סה"כ בקריירה | סה"כ בקריירה | סה"כ בקריירה | 101 | 17 | 20 | 7 | 3 | 2 | 123 | 26 |
הערות שוליים

↑  Ola Solbakken klar for Glimt באתר הרשמי של בודה/גלימט, 18 בדצמבר 2019 (בנורווגית)
↑  SOLBAKKEN AGREES TO JOIN ROMA IN JANUARY באתר הרשמי של רומא, 23 בנובמבר 2022 (באנגלית)
אוסטריה באירוויזיון 1967

אוסטריה באירוויזיון 1967 השתתפה עם השיר "Warum es hunderttausend Sterne gibt" ("למה יש מאות אלפי כוכבים?"), שבוצע על ידי הזמר האוסטרי פטר הורטון. זו הייתה השתתפות ה-11 של אוסטריה בתחרות הזמר של האירוויזיון.
לפני האירוויזיון

רשות השידור האוסטרית בחרה באופן פנימי את הורטון לייצוג המדינה. כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1967 לאור, "Warum es hunderttausend Sterne gibt", שנכתב על ידי קארין בוגנר.
באירוויזיון

ב-8 באפריל 1967 בוצע השיר על ידי הורטון באירוויזיון. הוא שובץ שלישי בסדר ההופעות, לפני צרפת ואחרי לוקסמבורג. בסופה של התחרות דורג במקום ה-14 עם שתי נקודות בלבד.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 10 נקודות |  | 0 נקודות |
| 9 נקודות |  | 0 נקודות |
| 8 נקודות |  | 0 נקודות |
| 7 נקודות |  | 0 נקודות |
| 6 נקודות |  | 0 נקודות |
| 5 נקודות |  | 0 נקודות |
| 4 נקודות |  | 0 נקודות |
| 3 נקודות |  | 0 נקודות |
| 2 נקודות |  | 0 נקודות |
| נקודה אחת |  יוגוסלביה,  פורטוגל | 2 נקודות |
| סך הכל | 2 מדינות | 2 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: 
3 נקודות:  אירלנד,  הממלכה המאוחדת
2 נקודות:  מונקו
נקודה אחת:  ספרד,  צרפת
סך הכל: 5 מדינות
הערות שוליים

↑  Eurovision 1967 Results: Voting & Points
אוסטריה באירוויזיון 1964

אוסטריה באירוויזיון 1964 השתתפה עם השיר "Warum nur, warum?" ("רק למה, למה?"), שבוצע על ידי הזמר האוסטרי אודו יורגנס. זו הייתה השתתפות השמינית של אוסטריה בתחרות הזמר של האירוויזיון.
לפני האירוויזיון

רשות השידור האוסטרית בחרה באופן פנימי את יורגנס לייצוג המדינה. כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1964 לאור, "Warum nur, warum?", שנכתב על ידי יורגנס.
באירוויזיון

ב-21 במרץ 1964 בוצע השיר על ידי יורגנס באירוויזיון. הוא שובץ שישי בסדר ההופעות, לפני צרפת ואחרי פינלנד. בסיום התחרות השיר דורג במקום השישי עם 11 נקודות.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 9 נקודות |  | 0 נקודות |
| 6 נקודות |  | 0 נקודות |
| 5 נקודות |  איטליה,  ספרד | 10 נקודות |
| 3 נקודות |  | 0 נקודות |
| נקודה אחת |  בלגיה | נקודה אחת |
| סך הכל | 3 מדינות | 11 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
9 נקודות: 
6 נקודות: 
5 נקודות:  איטליה
3 נקודות:  צרפת
נקודה אחת:  הממלכה המאוחדת
סך הכל: 3 מדינות
הערות שוליים

↑  Eurovision 1964 Results: Voting & Points
אוסטריה באירוויזיון 1960

אוסטריה השתתפה  באירוויזיון 1960 עם השיר "Du hast mich so fasziniert", שבוצע על ידי הזמר האוסטרי הורסט וינטר. זוהי השתתפותה הרביעית של אוסטריה בתחרות הזמר של האירוויזיון.
לפני האירוויזיון

רשות השידור האוסטרית בחרה באופן פנימי את וינטר לייצוג המדינה. כשבוע לאחר חשיפת הנציג, חשפה רשות השידור את השיר האוסטרי לאירוויזיון 1961, "Du hast mich so fasziniert", שנכתב על ידי רוברט גילברט. רשות השידור האוסטרית בחרה את רוברט שטולץ למנצח על השיר.
באירוויזיון

ב-29 במרץ 1960 בוצע השיר על ידי וינטר באירוויזיון. וינטר שובץ שביעי בסדר ההופעות, לפני מונקו ואחרי נורווגיה. השיר הגיע למקום השביעי עם שש נקודות.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 10 נקודות |  | 0 נקודות |
| 9 נקודות |  | 0 נקודות |
| 8 נקודות |  | 0 נקודות |
| 7 נקודות |  | 0 נקודות |
| 6 נקודות |  | 0 נקודות |
| 5 נקודות |  | 0 נקודות |
| 4 נקודות |  | 0 נקודות |
| 3 נקודות |  | 0 נקודות |
| 2 נקודות |  דנמרק,  הממלכה המאוחדת | 4 נקודות |
| נקודה אחת |  איטליה,  בלגיה | 2 נקודות |
| סך הכל | 4 מדינות | 6 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות: 
5 נקודות: 
4 נקודות: 
3 נקודות:  הממלכה המאוחדת
2 נקודות:  גרמניה,  שווייץ
נקודה אחת:  בלגיה,  נורווגיה,  צרפת
סך הכל: 6 מדינות
הערות שוליים

↑  Eurovision 1960 Results: Voting & Points
אוסטריה באירוויזיון 1965

אוסטריה באירוויזיון 1965 השתתפה עם השיר "Sag ihr, ich laß sie grüßen" ("ספר לה ששלחתי את אהבתי"), שבוצע על ידי הזמר האוסטרי אודו יורגנס. זו הייתה השתתפות התשיעית של אוסטריה בתחרות הזמר של האירוויזיון.